I [[marts]] [[1431]] overrumplede den holstenske grev Adolf byen, men Duborg holdt sig forsvaret af ridder Peder Jenssøn og [[biskop]] Gert af Børglum, til [[september]], da den udsultede besætning overgav sig mod fri afmarch. Da [[Christian 1.]] ved Adolfs død blev hertug i hertugdømmerne [[Hertugdømmet Slesvig|Slesvig]] og [[Holsten]], kom Duborg igen i kongens hånd og hørte til den kongelige del af [[hertugdømmerne]], ligesom den var kongernes residens under deres hyppige ophold i [[Sønderjylland]] i 1500- og [[1600-tallet]]. [[Christian 5.]] blev født på Duborg Slot. Senere mistede slottet sin betydning og i [[1711]] blev det revet ned. Murstenene blev bl.a. genbrugt i forbindelse med rejsningen af [[Flensborghus]]. Duborgskolen ligger på grunden.
Historie Bygninger,_konstruktioner_og_anlæg